ddrg/super_eurlex huggingface dataset:
KIRJALLINEN KYSYMYS E-1249/03 esittäjä(t): Olivier Dupuis (NI) komissiolle. Koulunkäynnin ja väestörekisterin epääminen Azerbaidzanin tsetseenilapsilta.



Virallinen lehti nro 268 E , 07/11/2003 s. 0181 - 0181



KIRJALLINEN KYSYMYS E-1249/03 esittäjä(t): Olivier Dupuis (NI) komissiolle (2. huhtikuuta 2003) Aihe: Koulunkäynnin ja väestörekisterin epääminen Azerbaidzanin tsetseenilapsilta Tetenian sodan sytyttyä uudestaan vuonna 1999 kymmenet tuhannet teteenit pakenivat maastaan ja päätyivät pakolaisiksi naapurimaihinsa, joissa he elävät usein erittäin vaikeissa olosuhteissa. Muutamat tuhannet heistä ovat päätyneet Azerbaidzaniin. Siellä pakolaisina elävillä teteeniperheillä on oletettavasti huomattavia aineellisia vaikeuksia, joiden lisäksi Azerbaidzanin väestörekisteröintiviranomaiset estävät perheitä ilmoittamasta kolmen viime vuoden aikana Azerbaidzanissa syntyneitä teteenilapsiaan väestörekisteriin. Luotettavien lähteiden mukaan Azerbaidzanissa on syntynyt noin sata teteenilasta sodan uudestaan syttymisen jälkeen. Lisäksi teteenilapsilta on ilmeisesti evätty pääsy kouluun. Mitä tietoja komissiolla on Azerbaidzanissa pakolaisina elävien teteeniperheiden vaikeuksista ilmoittaa siellä syntyneet lapsensa maan väestörekisteriin? Mitä tietoja komissiolla on teteenilasten koulunkäynnistä Azerbaidzanissa? Mitä aloitteita komissio on tehnyt tai aikoo tehdä, jotta Azerbaidzanissa syntyneet teteenilapset voitaisiin ilmoittaa väestörekisteriin ja jotta teteenilapset voisivat käydä koulua? Christopher Pattenin komission puolesta antama vastaus (2. toukokuuta 2003) Komissiolla on yleisesti saatavilla olevista tietolähteistä saatua tietoa Azerbaidanissa olevien teteenipakolaisten oloista. YK:n pakolaisasian päävaltuutetun (UNHCR) mukaan rekisteröityjä pakolaisia oli vuoden 2002 lopussa 62 ja vireillä oli 5573 turvapaikkahakemusta. Komissio on kiitollinen arvoisalle parlamentin jäsenelle huomion kiinnittämisestä ongelmaan ja harkitsee, miten asiaan voisi parhaiten vaikuttaa Azerbaidanin kanssa voimassa olevan kumppanuus- ja yhteistyösopimuksen puitteissa. Seuraava kyseiseen sopimukseen liittyvä tapaaminen on Euroopan parlamentin ja Azerbaidanin parlamentin yhteistyökomitean kokous Bakussa 28. ja 29. huhtikuuta 2003.
KIRJALLINEN KYSYMYS E-0298/03 esittäjä(t): Wilhelm Piecyk (PSE)ja Helle Thorning-Schmidt (PSE) komissiolle. Valtion tuki ja yhteisön työllisyys merenkulkualalla.



Virallinen lehti nro 268 E , 07/11/2003 s. 0088 - 0089



KIRJALLINEN KYSYMYS E-0298/03 esittäjä(t): Wilhelm Piecyk (PSE)ja Helle Thorning-Schmidt (PSE) komissiolle (7. helmikuuta 2003) Aihe: Valtion tuki ja yhteisön työllisyys merenkulkualalla Yhteisön meriliikenteen valtion tukea koskevien suuntaviivojen(1) päätavoitteisiin kuuluu yhteisön työllisyyden tukeminen ja turvaaminen. Tavoite asetettiin vastalauseena sille, että yhteisön alueelta kotoisin olevien merenkulkijoiden työllisyys on heikentynyt vuosikausien ajan, kun taas kolmansien maiden matalapalkkaisten merenkulkijoiden työllisyys on parantunut merkittävästi. Ennen kyseisten suuntaviivojen hyväksymistä yhteisön toimielimet korostivat useaan otteeseen yhteisön merenkulkijoiden työllistämisen tukemista. Esimerkkeinä mainittakoon komission tiedonanto Uusi merenkulun strategia(2) ja strategiasta yhteisön merenkulkualan kilpailukyvyn parantamiseksi 24. maaliskuuta 1997 annettu neuvoston päätöslauselma(3). Suuntaviivoissa annettiin jäsenvaltioille mahdollisuus myöntää verovapauksia yhteisön merenkulkijoille, jotta nämä pystyisivät paremmin kilpailemaan kolmansien maiden halvan työvoiman kanssa. Huhtikuussa 2001 komissio julkaisi tiedonannon merenkulkijoiden koulutuksesta ja palvelukseen ottamisesta(4). Komissio ilmoitti, että kolmansien maiden halpa työvoima on syynä siihen, että yhteisön merenkulkijoiden työllisyys heikkenee koko ajan, ja ilmoitti seuraavaa: Komission yksiköt seuraavat tulevaisuudessakin suuntaviivojen soveltamisen tuloksia ja ottavat huomioon etenkin työllisyyttä edistävät toimenpiteet valmistellessaan suuntaviivojen seuraavaa tarkistusta (ks. tiedonanto, s. 10). Katsooko komissio edellisen perusteella, että valtion tukien myöntäminen kolmansien maiden matalapalkkaiselle työvoimalle on ristiriidassa yhteisön työllisyyden tukemisen kanssa? Miten komissio aikoo tukea yhteisön työllisyyttä merenkulkualalla suuntaviivojen tarkistuksen yhteydessä? (1) EYVL C 205, 5.7.1997, s. 5. (2) KOM(1996) 81. (3) EYVL C 109, 8.4.1997, s. 1. (4) KOM(2001) 188. Loyola de Palacion komission puolesta antama vastaus (2. toukokuuta 2003) Vuonna 1997 vahvistettujen yhteisön meriliikenteen valtiontukea koskevien suuntaviivojen mukaan jäsenvaltiot voivat tukea varustamoja niiden kilpailukyvyn parantamiseksi pienentämällä toimintakustannuksia esimerkiksi siten, että varustamille myönnetään alennuksia ja vapautuksia merenkulkijoiden vero- ja sosiaalimaksuista. Toisaalta meriliikenteen valtiontuen tavoitteena on myös edistää merenkulkijoiden taitotietoa ja työllisyyttä yhteisössä niin maissa kuin aluksilla. Komissio valmistelee parhaillaan tiedonantoa vuonna 1997 vahvistettujen suuntaviivojen uudelleen tarkastelusta. Tiedonannon tavoitteena on vahvistaa aikaisemmin vahvistetut tavoitteet ja tehostaa välineitä, joille ne pannaan täytäntöön.
KIRJALLINEN KYSYMYS E-0036/03 esittäjä(t): Colette Flesch (ELDR) komissiolle. Kahden korkean virkamiehen uudelleenasettaminen virkoihinsa Pariisissa.



Virallinen lehti nro 268 E , 07/11/2003 s. 0064 - 0064



KIRJALLINEN KYSYMYS E-0036/03 esittäjä(t): Colette Flesch (ELDR) komissiolle (21. tammikuuta 2003) Aihe: Kahden korkean virkamiehen uudelleenasettaminen virkoihinsa Pariisissa Lehdissä (Le Monde 22./23. joulukuuta 2002) ilmoitettiin, että kaksi komission Ranskan edustuston korkeaa virkamiestä, jotka kaksi kuukautta aikaisemmin oli siirretty takaisin Brysseliin, oli jälleen asetettu virkoihinsa Pariisiin. Mitkä olivat tarkat syyt heidän siirtämiseensä Brysseliin? Mitkä ovat tarkat syyt heidän palauttamiseensa Pariisiin? Ovatko nämä kaksi toimenpidettä komission mielestä osoitus terveestä henkilöstöhallinnosta? Onko OLAF:in tutkimus, jonka perusteella siirrot tehtiin, vielä meneillään? Onko komissio valmis tarvittaessa julkistamaan tämän tutkimuksen tulokset? Romano Prodin komission puolesta antama vastaus (5. maaliskuuta 2003) Komissio voi vain palauttaa mieliin ne vastaukset, jotka se on jo antanut parlamentin jäsenen esittämään kirjalliseen kysymykseen E-3493/02. Saman pääosaston sisällä yksikön etujen vuoksi toteutettu kahden komission edustuston korkean virkamiehen siirtäminen Pariisiin johtui halusta varmistaa tutkimuksen moitteeton kulku mahdollisimman suotuisissa oloissa. Nämä toimenpiteet olivat varotoimenpiteitä, eikä niiden tarkoituksena ollut millään tavoin kyseenalaistaa olettamusta asianomaisten syyttömyydestä. Komissio ei ole paljastanut asianomaisten nimiä ja pahoittelee, että ne on mainittu tiedotusvälineissä. Edellä mainitut varotoimenpiteet keskeytettiin välittömästi sen jälkeen, kun Pariisissa sijaitsevan komission edustuston tiloissa suoritettavat tutkimukset eivät niitä enää edellyttäneet. Sitä ennen asiassa otettiin yhteyttä Euroopan petostentorjuntavirastoon OLAF:iin. Komissio halusi näillä toimenpiteillä antaa OLAF:ille mahdollisuuden jouduttaa sisäistä tutkimustaan mahdollisimman hyvissä oloissa. Komissio vahvistaa, että OLAF:in tutkimus on yhä käynnissä. Parlamentille tiedotetaan hyvissä ajoin tutkimuksen tuloksista Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999(1) 12 artiklan 3 kohdan 2 alakohdan mukaisesti. (1) EYVL L 136, 31.5.1999.
KIRJALLINEN KYSYMYS P-0255/03 esittäjä(t): Roy Perry (PPE-DE) komissiolle. Lloyd's of London.



Virallinen lehti nro 268 E , 07/11/2003 s. 0084 - 0084



KIRJALLINEN KYSYMYS P-0255/03 esittäjä(t): Roy Perry (PPE-DE) komissiolle (29. tammikuuta 2003) Aihe: Lloyd's of London Tammikuun 21. päivänä 2003 ilmestyneessä komission lehdistötiedotteessa, jossa komission kerrotaan jatkavan rikkomismenettelyä, joka koskee Lloyd's of London -vakuutuslaitoksen sääntelyä ja valvontaa, komissio myöntää, että FSMA 2000 -järjestelmällä on saatu aikaan parannuksia, mutta jotkut direktiivin 73/239/ETY(1) noudattamista koskevat seikat huolestuttavat yhä komissiota. Voisiko komissio ilmoittaa yksityiskohtaisesti, missä suhteessa uusi järjestelmä on parempi kuin vanha? Komission lehdistötiedotteessa todetaan lisäksi, että aikaisempien puutteiden takia komissio on yhä huolissaan voimassa olevasta sääntely- ja valvontakehyksestä. Voisiko komissio eritellä, mitä seikkoja se pitää aikaisempina puutteina ja luetella, mitkä niistä ovat tällä hetkellä olemassa? (1) EYVL L 228, 16.8.1973, s. 3. Frits Bolkesteinin komission puolesta antama vastaus (27. helmikuuta 2003) Komissio on täysin tietoinen parlamentin jäsenen ja monien muiden osapuolten kiinnostuksesta tätä monimutkaista ja arkaluonteista asiaa koskevia komission tutkimuksia kohtaan. Tämän vuoksi komissio päätti antaa lehdistötiedotteen sekä ensimmäisen että toisen virallisen ilmoituksen johdosta, vaikkei tämä olekaan normaali tapa komission tutkimusten tässä vaiheessa. Komission hyviä pyrkimyksiä ja yleistä avoimuuden toivetta osoittavat myös sisämarkkina-asioista vastaavan komission jäsenen kolme henkilökohtaista puheenvuoroa parlamentille ja muut komission toteuttamat toimet, joilla se on pyrkinyt pitämään vetoomusvaliokunnan jäseniä ajan tasalla tapauksen kehityksestä. Parlamentin jäsen ymmärtänee kuitenkin, että Euroopan yhteisön perustamissopimuksen 226 artiklan mukaisissa menettelyissä komission on sopimuksen 10 artiklan mukaan kunnioitettava molemminpuolisen luottamuksen ilmapiiriä suorittaessaan tutkimuksiaan ja käydessään vuoropuhelua jäsenvaltion kanssa. Kyseisten menettelyjen tarkoituksena on varmistaa, että jäsenvaltio noudattaa jatkossa velvoitteitaan yhteisöä kohtaan, eikä osoittaa aikaisempaa noudattamista tai noudattamatta jättämistä. Tämä tavoite vaatii luottamuksellisuutta, jotta ei estettäisi komissiota toteuttamasta yhtä tärkeimmistä tehtävistään yhteisön lainsäädännön noudattamisen valvontaa. Tästä syystä komissio ei voi kertoa enempää tutkittavana olevien mahdollisten laiminlyöntien ja esitettyjen väitteiden tarkasta luonteesta.
KIRJALLINEN KYSYMYS E-0455/03 esittäjä(t): Graham Watson (ELDR) komissiolle. Ruoka-aineallergiat ja ravintoloiden käyttämät raaka-aineet.



Virallinen lehti nro 268 E , 07/11/2003 s. 0102 - 0103



KIRJALLINEN KYSYMYS E-0455/03 esittäjä(t): Graham Watson (ELDR) komissiolle (19. helmikuuta 2003) Aihe: Ruoka-aineallergiat ja ravintoloiden käyttämät raaka-aineet Viitaten edelliseen kysymykseeni E-2809/02(1) ja komissaari Byrnen 12. marraskuuta 2002 antamaan vastaukseen, voisiko komissio kertoa, kuka on viime kädessä ruoan kuluttaja, jollei ravintolan asiakas, joka nauttii aterian? Voisiko komissio vahvistaa elintarvikepakkauksen kyljessä olevan tuoteseloste-etiketin tekstin vähimmäiskoon? (1) EUVL C 52 E, 6.3.2003, s. 218. David Byrnen komission puolesta antama vastaus (18. maaliskuuta 2003) Täydennyksenä arvoisan parlamentin jäsenen kirjalliseen kysymykseen E-2809/02 antamaansa vastaukseen komissio täsmentää, että direktiivissä 2000/13/EY(1) esitetään luettelo siitä, mitä on mainittava kuluttajille, ravintoloihin, sairaaloihin, ruokaloihin ja muihin vastaaviin joukkoruokailupisteisiin toimitettaviksi tarkoitettujen elintarvikkeiden pakkausmerkinnöissä. Merkintävaatimukset koskevat näin ollen niitä elintarvikkeita, joita ravintolat ostavat aterioiden valmistamista varten, mutteivät ravintoloissa tarjottuja aterioita. Direktiivissä ei säädetä elintarvikkeiden merkinnöissä käytetyn tekstin vähimmäiskoosta. Direktiivin 13 artiklassa säädetään kuitenkin, että merkinnät on tehtävä näkyvään kohtaan helposti havaittavalla, luettavalla ja pysyvällä tavalla. (1) Euroopan parlamentin ja neuvoston direktiivi 2000/13/EY, annettu 20. maaliskuuta 2000, myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä, EYVL L 109, 6.5.2000.
KIRJALLINEN KYSYMYS E-1505/03 esittäjä(t): Arlindo Cunha (PPE-DE) komissiolle. Elintarvikkeiden mukana tarjottavat lahjat.



Virallinen lehti nro 268 E , 07/11/2003 s. 0201 - 0201



KIRJALLINEN KYSYMYS E-1505/03 esittäjä(t): Arlindo Cunha (PPE-DE) komissiolle (5. toukokuuta 2003) Aihe: Elintarvikkeiden mukana tarjottavat lahjat Elintarvikkeiden mukana tarjottavat lahjat (tai niiden osat) ovat viime aikoina aiheuttaneet muun muassa seuraavat kaksi kohtalokasta onnettomuutta: 1. Kirurgi-isän puolitoistavuotiaan lapsen tukehtumiskuolema Ruotsissa syyskuussa 2002, minkä Ruotsin kuluttajaliitto toi julkisuuteen. 2. Sairaanhoitajaäidin viisivuotiaan lapsen tukehtumiskuolema Turkissa tammikuussa 2003, minkä Turkin lehdistö ja Eurooppalainen standardisointiasioiden kuluttajajärjestö (ANEC) toivat julkisuuteen. Miten komissio perustelee, ettei ole olemassa erityislainsäädäntöä eurooppalaisten kuluttajien suojaamiseksi? David Byrnen komission puolesta antamayhteinen vastauskirjallisiin kysymyksiin E-1475/03, E-1505/03, E-1552/03 ja E-1591/03 (5. kesäkuuta 2003) Parlamentin jäsenten esittämiä kysymyksiä on käsitelty useissa komission vastauksissa aikaisempiin parlamentin jäsenten kysymyksiin. Tämän vuoksi parlamentin jäseniä on pyydetään tutustumaan erityisesti vastauksiin, joita on annettu toisiinsa liittyviin kirjallisiin kysymyksiin E-0504/02, esittäjä Anna Karamanou, ja E-0548/02, esittäjä Alexandros Alavanos(1), sekä kirjallisiin kysymyksiin E-2630/00, esittäjä Jorge Moreira Da Silva, E-2631/00, esittäjä Elisa Damião ja E-2632/00, esittäjä Carlos Lage(2). Kirjallisessa kysymyksessä E-1505/03 mainittujen tapaturmien osalta komissio on yhteydessä kyseisten maiden viranomaisiin saadakseen tietoa näiden tapaturmien yksityiskohdista ja arvioidakseen niitä. Komissio myös kiinnittää erityistä huomiota elintarviketuotteiden liittämisestä muihin kuin elintarviketuotteisiin mahdollisesti aiheutuvaa vaaraa koskevan, parhaillaan tehtävän tutkimuksen tuloksiin. Tutkimusta koordinoi Euroopan parlamentin tieteellisten ja teknologisten vaihtoehtojen arvioinnista (STOA) vastaava jaosto. Kaikkia näistä tiedoista ilmeneviä uusia näkökohtia tarkastellaan sen ratkaisemiseksi, onko aihetta tehdä aloitteita yhteisön tasolla. (1) EYVL C 205 E, 29.8.2002. (2) EYVL C 136 E, 8.5.2001.
KIRJALLINEN KYSYMYS E-0563/03 esittäjä(t): Frédérique Ries (ELDR) neuvostolle. Ehdotus lasten lääkkeitä koskevaksi asetukseksi.



Virallinen lehti nro 222 E , 18/09/2003 s. 0217 - 0217



KIRJALLINEN KYSYMYS E-0563/03 esittäjä(t): Frédérique Ries (ELDR) neuvostolle (27. helmikuuta 2003) Aihe: Ehdotus lasten lääkkeitä koskevaksi asetukseksi Joulukuussa 2000 neuvosto hyväksyi yksimielisesti päätöslauselman, jossa kehotettiin komissiota ehdottamaan sääntelytoimenpiteitä, joiden avulla parannettaisiin lasten mahdollisuuksia saada lääkehoitoa. Neuvosto myönsi, että lasten terveydenhuollossa oli selviä puutteita. Komissio sitoutui vastaamaan neuvoston pyyntöön. Komissio on toistuvasti vahvistanut sitoumuksensa viime aikoina parlamentissa käydyissä keskusteluissa, joissa on käsitelty lääkealan lainsäädännön tarkistamista. Tosin on vielä arvioitava, mitkä ovat ehdotetun lainsäädännön taloudelliset vaikutukset. Kyseisen arvioinnin johdosta tekstin julkaiseminen uhkaa myöhästyä. Vuonna 2004 yhteisön toimielimet joutuvat ottamaan huomioon ratkaisevia määräaikoja, mikä myös osaltaan voi myöhästyttää suunnitelman toteutumista. Voisiko Euroopan unionin neuvosto sitoutua ottamaan asian ensisijaiseen käsittelyyn heti saatuaan komission ehdotuksen lainsäädännöksi? Vastaus (13. toukokuuta 2003) Kuten arvoisa parlamentin jäsen muistaa, neuvosto on osoittanut kiinnostuksensa tähän aiheeseen 14. joulukuuta 2000 antamassaan lasten lääkkeitä koskevassa päätöslauselmassa. Neuvosto kehotti päätöslauselmassa komissiota tekemään mahdollisimman pian asianmukaisia ehdotuksia kannustimien, sääntelytoimenpiteiden tai muiden kliinistä tutkimusta ja kehitystoimintaa tukevien toimien muodossa, jotta uudet ja jo markkinoilla olevat lasten lääkkeet saataisiin vastaamaan täysin tämän väestönosan erityistarpeita, ja ehdotuksia laatiessaan ottamaan huomioon lapsilla tehtäviin kliinisiin tutkimuksiin liittyvät eettiset näkökohdat sekä kansainvälisesti hyväksytyt standardit alaikäisten suojelemiseksi lääketieteellisissä tutkimuksissa. Neuvosto odottaa kiinnostuneena komission ehdotuksia ja käsittelee sen jälkeen tätä tärkeää asiaa oikealla ajallaan ja tehokkaasti.
KIRJALLINEN KYSYMYS E-1591/03 esittäjä(t): António Campos (PSE) komissiolle. Elintarvikkeisiin sisältyvät lahjat.



Virallinen lehti nro 268 E , 07/11/2003 s. 0202 - 0203



KIRJALLINEN KYSYMYS E-1591/03 esittäjä(t): António Campos (PSE) komissiolle (8. toukokuuta 2003) Aihe: Elintarvikkeisiin sisältyvät lahjat Viime vuosina lapsille sattuneiden kuolemaan johtaneiden tukehtumisonnettomuuksien takia jotkut valveutuneimmista valmistajista ovat alkaneet vapaaehtoisesti vetää pois markkinoilta potentiaalisesti vaarallisia tuotteita. - Nestlé on vetänyt pois markkinoilta Magic Ball -tuotteensa (suklaalla päällystetty pallo, jonka sisällä on pieni Disney-nukke) sen takia, että elintarvikkeiden sisällä olevia leluja pidetään äärimmäisen vaarallisina. - Tanskassa ja Yhdistyneessä kuningaskunnassa lahjan sisältänyt jogurtti (Onken) vedettiin myös vapaaehtoisesti pois markkinoilta. - Suomessa vedettiin pois markkinoilta suklaamuna, jonka sisällä oli Itävallassa valmistettu yllätyslahja. Häikäilemättömät valmistajat jatkavat kuitenkin elintarviketuotteidensa mainontaa ja myyntiä käyttäen houkuttimena lelua (mikä on epäilemättä taas yksi markkinointikeksintö ruoan myymiseksi), joka on altis aiheuttamaan kohtalokkaita onnettomuuksia ja peruuttamattomia vahinkoja perheille. Mihin erityisiin toimenpiteisiin komissio aikoo ryhtyä pyrkiäkseen suojelemaan eurooppalaista kuluttajaa? David Byrnen komission puolesta antamayhteinen vastauskirjallisiin kysymyksiin E-1475/03, E-1505/03, E-1552/03 ja E-1591/03 (5. kesäkuuta 2003) Parlamentin jäsenten esittämiä kysymyksiä on käsitelty useissa komission vastauksissa aikaisempiin parlamentin jäsenten kysymyksiin. Tämän vuoksi parlamentin jäseniä on pyydetään tutustumaan erityisesti vastauksiin, joita on annettu toisiinsa liittyviin kirjallisiin kysymyksiin E-0504/02, esittäjä Anna Karamanou, ja E-0548/02, esittäjä Alexandros Alavanos(1), sekä kirjallisiin kysymyksiin E-2630/00, esittäjä Jorge Moreira Da Silva, E-2631/00, esittäjä Elisa Damião ja E-2632/00, esittäjä Carlos Lage(2). Kirjallisessa kysymyksessä E-1505/03 mainittujen tapaturmien osalta komissio on yhteydessä kyseisten maiden viranomaisiin saadakseen tietoa näiden tapaturmien yksityiskohdista ja arvioidakseen niitä. Komissio myös kiinnittää erityistä huomiota elintarviketuotteiden liittämisestä muihin kuin elintarviketuotteisiin mahdollisesti aiheutuvaa vaaraa koskevan, parhaillaan tehtävän tutkimuksen tuloksiin. Tutkimusta koordinoi Euroopan parlamentin tieteellisten ja teknologisten vaihtoehtojen arvioinnista (STOA) vastaava jaosto. Kaikkia näistä tiedoista ilmeneviä uusia näkökohtia tarkastellaan sen ratkaisemiseksi, onko aihetta tehdä aloitteita yhteisön tasolla. (1) EYVL C 205 E, 29.8.2002. (2) EYVL C 136 E, 8.5.2001.
KIRJALLINEN KYSYMYS E-0828/03 esittäjä(t): Roberta Angelilli (UEN) komissiolle. Frosinonen kunnan käyttämät siirtotyöläisiä koskevan toimintaohjelman varat.



Virallinen lehti nro 242 E , 09/10/2003 s. 0185 - 0185



KIRJALLINEN KYSYMYS E-0828/03 esittäjä(t): Roberta Angelilli (UEN) komissiolle (18. maaliskuuta 2003) Aihe: Frosinonen kunnan käyttämät siirtotyöläisiä koskevan toimintaohjelman varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut alueelliset viranomaiset ovat myöntäneet hankkeille Euroopan unionin varoja huolestuttavan hitaasti ja tehottomasti. Euroopan komissio on useaan otteeseen ilmaissut huolestuneisuutensa siitä, että paikallisviranomaiset käyttävät riittämättömästi Euroopan unionin varoja. Koska joillakin tietyillä alueellisilla yksiköillä, kuten esimerkiksi Frosinonen kunnalla, on erityisen suuri tarve käyttää Euroopan unionin varoja siirtotyöläisten tukemiseen, yhteisön ulkopuolisista maista lähtöisin olevat siirtotyöläiset mukaan lukien, jotta heille voidaan taata parhaat mahdolliset elinolot ja mahdollisuudet sopeutua paikallisyhteisöön sekä työn että sosiaalisten olojen kannalta, voiko komissio ilmoittaa: 1. onko Frosinonen kunta esitellyt hankkeita siirtotyöläisiä koskevan toimintaohjelman puitteissa; 2. onko kyseisiä hankkeita varten saatu rahoitusta; 3. onko kyseiset varat käytetty? Anna Diamantopouloun komission puolesta antamayhteinen vastauskirjallisiin kysymyksiin E-0828/03, E-0894/03, E-1126/03,E-1127/03, E-1128/03, E-1129/03, E-1130/03, E-1131/03, E-1132/03,E-1133/03, E-1134/03, E-1135/03, E-1136/03, E-1137/03 ja E-1138/03 (28. huhtikuuta 2003) Tällä hetkellä yhteisön tasolla ei ole siirtotyöläisiä koskevaa toimintaohjelmaa. Komissio muistuttaa, että siirtotyöläisten sopeutumisen edistämistoimien rahoitus budjettikohdasta B3-4110 lopetettiin vuonna 1998 seurauksena Euroopan yhteisöjen tuomioistuimen asiassa C-106/96 antamasta tuomiosta. Sen jälkeen tällä alalla ei ole myönnetty rahoitusta. Komissio (oikeus- ja sisäasioiden pääosasto) käynnistää toukokuussa 2003 budjettikohdasta B5-815 rahoitettavan uuden ohjelman EU:n ulkopuolisten maiden kansalaisten integroitumisen edistämiseksi.
KIRJALLINEN KYSYMYS E-0136/03 esittäjä(t): Daniel Varela Suanzes-Carpegna (PPE-DE) komissiolle. EU:n ja Komorien välinen kalastussopimus ja kehitysyhteistyö.



Virallinen lehti nro 222 E , 18/09/2003 s. 0154 - 0154



KIRJALLINEN KYSYMYS E-0136/03 esittäjä(t): Daniel Varela Suanzes-Carpegna (PPE-DE) komissiolle (28. tammikuuta 2003) Aihe: EU:n ja Komorien välinen kalastussopimus ja kehitysyhteistyö Ottaen huomioon voimassa olevan EU:n ja Komorien välisen kalastussopimuksen voisiko komissio ilmoittaa, 1. kuinka paljon EU:n varoja on osoitettu Komorien kalastusalan kehittämiseen, 2. kuinka paljon EU maksaa korvausta yhteisön kalastuslaivaston saamista kalastusoikeuksista, 3. kuinka paljon yhteisön varustajien on maksettava kalastusluvista ja -oikeuksista? Franz Fischlerin komission puolesta antama vastaus (6. maaliskuuta 2003) 1. Euroopan talousyhteisön ja Komorien islamilaisen liittotasavallan välisestä sopimuksesta tehdyn, voimassa olevan pöytäkirjan(1) 2 artiklassa vahvistetaan taloudellisen korvauksen määräksi 350 250 euroa vuodessa. Osalla tästä määrästä, eli 210 250 eurolla, rahoitetaan pöytäkirjan 3 artiklassa tarkoitettuja, Komorien kalastusalan kehittämiseen tähtääviä toimia. 2. Taloudellisen korvauksen määräksi on vahvistettu 350 250 euroa vuodessa, ja se suoritetaan korvauksena yhteisön laivastolle myönnetyistä kalastusmahdollisuuksista. Rahallinen korvaus kattaa vuodessa 4 670 tonnin saaliit Komorien vesillä. Jos yhteisön alusten Komorien vesillä pyytämät tonnikalasaaliit ylittävät tämän määrän, edellä mainittua korvauksen määrää nostetaan samassa suhteessa. 3. Varustajien vastuulla olevat maksut vahvistetaan pöytäkirjan liitteessä seuraavasti: Lisenssimaksu vahvistetaan 25 euroksi Komorien vesillä pyydettyä tonnikalatonnia kohti. Lisenssien myöntäminen edellyttää, että Komoreille on maksettu kiinteä ennakkomaksu, jonka määrä on 2 250 euroa vuodessa nuottaa käyttäville tonnikala-aluksille, 1 375 euroa vuodessa yli 150 bruttorekisteritonnin pintasiima-aluksille ja 1000 euroa vuodessa alle 150 bruttorekisteritonnin pintasiima-aluksille. (1) EYVL L 193, 17.7.2001.